D Luana (au bekannt als Chéjah, bürgerlige Name: Stephanie Cea) isch e Basler Rapperin und Sängerin. Si isch aini vo de erschte Rapperinne us dr Schwiiz. Si rappt und singt normalerwys uf Änglisch, en Usnaam sin iri Stück uf em ""Wake Up"" Sämpler (en Anti-Droge-Projäkt). Iren erschte Ufdritt hed si uf em erschte ""Fresh Stuff""-Sampler gha, da isch dr erschti Schwytzer HipHop-Sampler gsi. Si hed unter anderem mit em Mad Professor zämegschafft und isch e Mitglid vo der Zulu Nation. Noch irem Langspil-Début hed si dr Name Chéjah aagnoo und e 2-Track Single usebrocht: ""I Had A Dream/G.O.D."" (2000), R&B mit Rap und religiöser Usrichtig.